Ivars Kalviņš

**Ivars Kalviņš** (dzimis ) ir latviešu ķīmiķis, viens no mildronāta izgudrotājiem.Latvijas Organiskās sintēzes institūta direktors (2003—2014), Zinātniskās padomes priekšsēdētājs (2015—2018). Latvijas Zinātņu akadēmijas īstenais loceklis un tās prezidents (no 2020. gada). 

2018. gadā Kalviņš bija *[[Olainfarm]]* padomes priekšsēdētājs.

## Dzīvesgājums
Dzimis 1947. gada 2. jūnijā Rīgā. 1964. gadā pabeidza Ogres 1. vidusskolu. 

Absolvējis Latvijas Universitātes Ķīmijas fakultāti 1969. gadā. 1977. gadā viņš ieguva ķīmijas doktora (Dr.chem.) grādu LZA Koksnes ķīmijas institūtā. 1988. gadā Ļeņingradas Universitātē Kalviņš aizstāvēja habilitētā ķīmijas doktora (Dr.habil.chem.) disertāciju.

No 1969. gada Kalviņš sāka strādāt Latvijas Organiskās sintēzes institūtā (LZA Organiskās sintēzes institūts), sākotnēji kā inženieris (1969—1970), pēc tam kā vecākais inženieris (1970–1971), vēlāk kā grupas vadītājs (1971—1985). No 1986. gada viņš ir Karbofunkcionālo savienojumu laboratorijas vadītājs, bet kopš 1992. gada — Medicīnas ķīmijas nodaļas vadītājs. Laika posmā no 1987. līdz 2003. gadam Kalviņš ieņēma institūta direktora vietnieka amatu zinātniskajā darbā, bet no 2003. līdz 2015. gadam bija institūta direktors.

No 2018. gada 5. jūnija līdz 4. septembrim Kalviņš bija *[[Olainfarm]]* padomes priekšsēdētājs. No 2020. gada 8. oktobra kļuva par ir Latvijas Zinātņu akadēmijas prezidentu, bet kopš 2022. gada — arī Latvijas Universitātes Padomes priekšsēdētājs.

## Apbalvojumi
* Latvijas Zinātņu akadēmijas īstenais loceklis, 1994
* Profesors (ķīmijā), 1994
* Latvijas PSR Valsts prēmija, 1988
* D.H.Grindeļa medaļa par nopelniem zāļu sintēzē (firma Grindeks, Latvija), 1996
* Solomona Hillera medaļa par ieguldījumu medicīnas preparātu attīstībā (Latvijas Organiskās sintēzes institūts), 1997
* Osvalda Šmīdeberga medaļa (Tartu Universitāte, Igaunija), 2001
* Latvijas Zinātņu akadēmijas Gustava Vanaga balva par darbu ciklu "Bioaktīvu mazmolekulāro NO — induktoru un donoru sintēze un izpēte", 2003
* Paula Valdena medaļa par izcilu ieguldījumu medicīniskās ķīmijas attīstībā Latvijā un darbu sēriju, kas veltīta jaunu pieeju izstrādei ārstniecisko līdzekļu radīšanai (RTU Materiālzinātnes un lietišķās ķīmijas fakultāte), 2003
* Sv. Georgija medaļa (Starptautiskā reitingu akadēmija "Zelta Fortūna" Sadarbībā ar Ukrainas pareizticīgo baznīcu), 2004
* Latvijas Zinātņu akadēmijas un firmas Grindeks Solomona Hillera balva par darbu ciklu "Oriģinālais darbības mehānisma citoprotektora mildronāta atklāšana, izstrāde un ieviešana klīniskajā praksē", 2005
* Pasaules Intelektuālā īpašuma organizācijas Zelta medaļa "Labākajam izgudrotājam", 2005
* LR Ministru kabineta balva zinātnē par darbu kopu "Oriģinālu zāļu izstrāde un ieviešana klīniskajā praksē" , 2006
* Triju Zvaigžņu ordenis, 2006
* Ukrainas Medicīnas un Stomatoloģijas akadēmijas (Harkivā) goda akadēmiķis, 2006
* Latvijas Zinātņu akadēmijas Lielā medaļa par jaunu konkurētspējīgu ārstniecisko preparātu izveidošanu un inovatīvas ievirzes stiprināšanu Latvijas Organiskās sintēzes institūtā, 2009
* Rīgas Domes balva par Rīgas medicīnas ķīmijas skolas izveidošanu un inovatīvu darbību oriģinālu ārstniecības līdzekļu radīšanā, 2010
* Latvijas Republikas Ministru Kabineta atzinības raksts par būtisku ieguldījumu medicīnas ķīmijas pētījumu attīstībā Latvijā un pretvēža preparāta Belinostata atklāšanā, 2014
* Starptautiskā Zinātniskās sadarbības fonda, Lomonosova Maskavas Valsts universitātes un Krievijas Mendeļejeva Ķīmijas biedrības apbalvojums par izciliem panākumiem heterociklu ķīmijas laukā — A.N.Kosta simtgades piemiņas medaļa, 2015
* Valtera Capa medaļa par izciliem izgudrojumiem medicīnas ķīmijā un Latvijas prestiža celšanu pasaulē, LZA, Latvijas Patentu valde un Minox GmbH, 2015
* Eiropas patentu organizācijas (EPO) nominācija European Inventor Award 2015 balvai kategorijā "Par mūža ieguldījumu" (lifetime achievement), 2015

## Darbība profesionālās biedrībās
* Prezidents, Latvijas Ķīmijas biedrība, 1994-2000
* Latvijas Zinātņu akadēmijas Senāta loceklis, no 1994
* Latvijas Pētniecības un inovācijas stratēģiskās padomes loceklis, no 2014
* Latvijas Zinātnes padomes loceklis
* LZP Ķīmijas nozares eksperts
* LZA Bibliotēku padomes priekšsēdētājs, no 1998
* Žurnāla "Heterociklisko savienojumu ķīmija" (Chemistry of Heterocyclic Compounds) galvenais redaktors
* "Latvijas Ķīmijas žurnāla" redkolēģijas loceklis, no 1996
* Igaunijas Ķīmijas žurnāla “Proceedings of the Estonian Academy of Sciences” redk. loceklis, no 1998
* Žurnāla “Molecules” redkolēģijas loceklis, no 2003
* Žurnāla “*World Applied Sciences Journal*” redkolēģijas loceklis
* Žurnāla „*Medicina”* redkolēģijas loceklis,
* RTU Materiālzinātnes un lietišķās ķīmijas fakultātes Padomnieku konventa loceklis, no 2000
* Latvijas Farmaceitiskās ķīmijas biedrības biedrs
* Atklātā sabiedriskā fonda Taiho Latvijas fonda valdes priekšsēdētājs
* Latvijas Inovatoru apvienības valdes priekšsēdētājs
* Lutera akadēmijas padomnieku konventa loceklis

## Publikācijas
511 patentu un patentu pieteikumu ASV, EPO, WIPO, Japānā, Krievijā, Ukrainā un Latvijā, kā arī vairāk kā 500 zinātnisko rakstu autors.

**Nozīmīgākās publikācijas:**
* M.Dambrova, E.Liepinsh, I.Kalvinsh. Mildronate: cardioprotective action through carnitine-lowering effect. — Trends Cardiovasc. Med., 2002, vol. 12, N 6, pp. 275-279.
* Dambrova M., Kirjanova O , Baumane L., Liepinsh E., Zvejniece L., Muceniece R., Kalvinsh I., Wikberg J.E.S.. EPR Investigation of /in vivo/ Inhibitory Effect of Guanidine Compounds on Nitric Oxide Production in Rat Tissues. — Journal of Physiology and Pharmacology, 2003, vol 54, N 3, pp. 339-347.
* Dambrova M., Liepinsh E., Kirjanova O., Gorshkova O., Kozlowski V., Chlopicki S., Uhlen S., Liepina I., Petrovska R., Kalvinsh I. Methyl-GBB but not GBB induces muscarinic receptor-dependent vasodilatation . — N-S Arch. Pharmacol., 2003, vol. 11, N10, pp.
* Prusis P., Dambrova M., Andrianov V., Rozhkov E., Semenikhina V., Piskunova I., Ongwae E., Lunstedt T., Kalvinsh I., Wikberg J.E.S. Synthesis and Quantitative Structure-Activity Relationship of Hydrazones of N-Amino-N’-hydroxyguanidine as Electron Acceptors for Xantine Oxidase. — J.Med.Chem., 2004, vol. 47, pp. 3105-3110.
* Katkevica D., Trapencieris P., Boman A., Kalvins I., Lundstedt T. The Nenitzescu reaction: an initial screening of experimental conditions for improvement of the yield of a model reaction. — J.Chemometrics, 2004, vol. 18, pp.183-187.
* Finn P.W., Bandara M., Butcher Ch., Finn A., Hollinshead R., Khan N., Law N., Murthy S., Romero R., Watkins C., Andrianov V., Bokaldere R.M., Dikovska K., Gailite V., Loza E., Piskunova I., Starchenkov I., Vorona M., Kalvinsh I. Novel Sulfonamide Derivatives as Inhibitors of Histone Deacetylase. — Helvetica Chimica Acta, 2005, vol. 88, pp.1630-1643.
* Sjakste N., Gutcaits A., Kalvinsh I. Mildronate: An Antiischemic Drug for Neurological Indications. — CNS Drug Reviews, 2005, vol. 11, No. 2, pp.151-168.
* Sjakste N., Sjakste J., Boucher J.-L., Baumane L., Sjakste T., Dzintare M., Meirena D., Sharipova J., Kalvinsh I. Putative role of nitric oxide synthase isoforms in the changes of nitric oxide concentration in rat brain cortex and cerebellum following sevoflurane anaesthesia. — European J.Pharmacol. 2005, No. 513, pp. 193-205.
* Kalvinsh I., Gutcaits A., Bagdoniene L., Labeikyte D., Trapencieris P., Sjakste N.Hypothetical gamma-butyrobetaine esterase-dependent signal transduction system: possible link to mildronate. — Medical Hypotheses and Research, 2006, vol.3, N 3, pp. 803-812. (also available online at www.journal-MHR.com.)
* Christensen M.K.; Erichsen K.D.; Olesen V.H.; Tjørnelund J.; Fristrup P.; Thougaard A.; Nielsen S.J.; Sehested M.; Jensen P.B. ; Loza E.; Kalvinsh I.; Garten A.; Kiess W.; Bjorkling F. Nicotinamide phosphoribosyltransferase inhibitors, design, preparation, and structure-activity relationship. *J. Med. Chem.* 2013, *56*(22), 9071-9088
* Andrianov V., Gailite V., Lola D., Loza E., Semenikhina V., Kalvinsh I., Finn P., Dumong Petersen K., Ritchie J.W.A., Khan N., Tumber A., Collins L.S., Vadlamudi S.M., Bjōrkling F., Sehested M. Novel amide derivatives as inhibitors of histone deacetylase: Design, synthesis and SAR / European Journal of Medicinal Chemistry, 44 (2009) 1067-1085
* Kristaps Jaudzems, Janis Kuka, Aleksandrs Gutsaits, Kirils Zinovjevs, Ivars Kalvinsh, Edgars Liepinsh, Edvards Liepinsh, Maija Dambrova. Inhibition of carnitine acetyltransferase by mildronate, a regulator of energy metabolism // Journal of Enzyme Inhibition and Medicinal Chemistry, December 2009,Vol. 24, No. 6, P. 1269-1275, DOI 10.3109/14756360902829527
* Zvejniece, L.; Vavers, E.; Svalbe, B.; Vilskersts, R.; Domracheva, I.; Vorona, M.; Veinberg, G.; Misane, I.; Stonans, I.; Kalvinsh, I.; Dambrova, M. The cognition-enhancing activity of E1R, a novel positive allosteric modulator of sigma-1 receptors / *Brit. J. Pharmacol.* 2014 Feb; 171(3): 761-71. doi: 10.1111/bph.12506. 
* Tars, Kaspars; Leitans, Janis; Kazaks, Andris; Zelencova, Diana; Liepinsh, Edgars; Kuka, Janis; Makrecka, Marina; Lola, Daina; Andrianovs, Viktors; Gustina, Daina; Grinberga, Solveiga; Liepinsh, Edvards; Kalvinsh, Ivars; Dambrova, Maija; Loza, Einars; Pugovics, Osvalds. Targeting carnitine biosynthesis: discovery of new inhibitors against gamma-butyrobetaine hydroxylase / *Journal of Medicinal Chemistry*. 2014; 57(6): 2213-2236.
* Liepinsh E.; Makrecka M.; Kuka J.; Vilskersts R.; Makarova E.; Cirule H.; Loza E.; Loļa D.; Grinberga S.; Pugovics O.; Kalvinsh I.; Dambrova M. Inhibition of L-carnitine biosynthesis and transport by methyl-γ-butyrobetaine decreases fatty acid oxidation and protects against myocardial infarction. doi: 10.1111/bph.13004 / *Brit. J. Pharmacol.* 2015, *vol.172* (No.5), 1319-1332.

## Pētnieciskie projekti
I.Kalviņš (projekta vadītājs)
* Projekts “Vadošā Baltijas reģionāla zāļu izstrādes centra -Latvijas Organiskās sintēzes institūta pētnieciskās un inovatīvās kapacitātes stiprināšana. Akronīms “InnovaBalt” (2013—2016)
* Latvijas Valsts pētījumu programmas projekts "Diabēta un kardiovaskulāro komplikāciju molekulārie mehānismi, farmakoģenētika un jauni ārstniecības līdzekļi" (2014.-)
* Projekts “Pētījums par Latvijas ķīmijas un farmācijas nozares turpmākās attīstības iespējām” (2006 —)
* Valsts pētījumu programma “Jaunas zāles un biokorekcijas līdzekļi: konstruēšana, transportformas un darbības mehānisms” (2005 —)
* PHARE projekts “Atbalsta tīkls MVU attīstībai augsto tehnoloģiju nozarēs” (2005-)
* Stereoselektīva aril-, alkinil- un alkenil-cikloheksānamīnu sintēze un to izmantošana Latvijas Zinātnes padome (2005 -)
* Funkcionalizētu indolu sintēze jaunu nesteroidālu pretiekaisuma līdzekļu radīšanai. Latvijas Zinātnes padome (2005 —)
* Zn saturošu deacetilējošu metālproteāžu dabīgo inhibitoru sintētiskie analogi Latvijas Zinātnes padome (2005 —)
* Aril- un alkenil-cikloheksānamīni un to izmntošana neparastu aminoskābju iegūšanai Latvijas Zinātnes padome (2004—2006)
* Karbociklisko amīnu sintēze un izpēte. Latvijas Zinātnes padome (1997—2000)
* Programmas «Organiskās ķīmijas moderno virzienu attīstīšana jaunu ārstniecības līdzekļu ražošanas nodrošināšanai Latvijā» apakšprogramma — «NO donori un induktori jaunu ārstniecības līdzekļu izstrādē» Latvijas Zinātnes padome (1997—2000)
* Oriģinālas darbības mehānisma pretvēža preparāta izstrāde onkoloģisko slimnieku ārstēšanai. Tirgus orientētie pētījumi, LR IZM grants (1995—1996)
* Oriģināla pretvēža preparāta izstrāde argināzes inhibitoru rindā. Sadarbības līgums ar Japānas farmaceitisko firmu (1994—1996)
* Zāļu vielu analīzes metožu izstrāde. Līgums ar firmu Merz&Co, Vācija (1996—1999)

## Atsauces

## Ārējās saites
* Latvijas izgudrojumi un izgudrotāji — Ivars Kalviņš